**ภาพยนตร์ชุด หอแต๋วแตก** (**ทับศัพท์:** Hor Taew Tak **อังกฤษ:** Haunting...Me สำหรับภาคแรก**,** Oh My Ghost สำหรับทุกภาค**)** เป็นภาพยนตร์ไทยชุดแนวตลกเสียดสี-สยองขวัญที่ตัวละครในเรื่อง มีความหลากหลายทางเพศ เป็นผลงานกำกับภาพยนตร์และเขียนบทภาพยนตร์โดย พจน์ อานนท์ ที่มีเนื้อหาหลักเป็นเรื่องราวของกะเทยสามคนสามพี่น้องมาพบกับเรื่องราวลึกลับและตลกในหอพักกับกะเทย ซึ่งภาคแรกสร้างและจัดจำหน่ายโดย ไฟว์สตาร์ โปรดักชั่น ส่วนภาคหลังจากนั้น จัดจำหน่ายโดย พระนครฟิลม์ โมโนฟิล์ม เอ็ม เทอร์ตี้ไนน์ เอ็มพิคเจอร์ และเมเจอร์ซีนิเพล็กซ์ 

หลังจากที่พจน์ อานนท์ ถ่ายทำภาพยนตร์เรื่อง *เพื่อน...กูรักมึงว่ะ* เสร็จ จึงได้นำโครงการไปเสนอกับสมศักดิ์ เตชะรัตนประเสริฐ ตั้งชื่อโครงการว่า *หอแต๋วแตก* แต่สมศักดิ์คิดว่าเป็นชื่อที่คนไม่เข้าใจ จึงตั้งชื่อให้ว่า *โกยเถอะกะเทย* แต่เนื่องจากชื่อซ้ำกับภาพยนตร์ *โกยเถอะโยม* หลังจากนั้นพจน์ตัดสินใจย้ายไปอยู่กับค่ายไฟว์สตาร์ ซึ่งก็ตกลงรับโครงการนี้ และเริ่มต้นทำงานในปี พ.ศ. 2550 โดยมีภาพยนตร์หอแต๋วแตก ภาคต้นฉบับ โดยต่อมาก็ได้ย้ายไปสร้างภาพยนตร์สร้างหอแต๋วแตกทั้งหมด 3 ภาค ได้แก่ **หอแต๋วแตก แหกกระเจิง.** **หอแต๋วแตก แหวกชิมิ และ** **หอแต๋วแตก แหกมว๊ากมว๊ากกก** ให้ค่ายพระนครฟิล์ม ก่อนที่จะย้ายไปร่วมทุนสร้างภาคห้ากับโมโนฟิล์มใน **หอแต๋วแตก แหกนะคะ** และเอ็ม พิคเจอร์ และ เอ็ม เทอร์ตี้ไนน์ ในภาคลำดับที่หกตั้งใจจะเป็นภาคสุดท้าย **หอแต๋วแตก แหกต่อไม่รอแล้วนะ**

ความสำเร็จของภาพยนตร์ดังกล่าวได้ก่อให้กลายเป็นแฟรนไชน์ จักรวาลภาพยนตร์หอแต๋วแตก (อังกฤษ: **HCU Hor Taew Tak Cinematic Universe**) ในปี 2563 ด้วยเรื่อง พจมาน สว่างคาตา ที่ต่อมาถูกนับเป็นภาคที่ 7 ของแฟรนไชน์ด้วยการพ่วงชื่อ หอแต๋วแตกเข้าไป โดยเอ็มเทอร์ตี้ ไนน์ และภาคที่ 8 ของแฟรนไชน์ หอแต๋วแตก แหกโควิดปังปุริเย่ที่ได้ค่ายของพจน์ อานนท์สร้างขึ้นเองอย่างฟิล์มกูรูและโพซิทีฟธิงกิ้งร่วมกับเมเจอร์ ซีนิเพล็กซ์ ก่อนจะกลับมาร่วมทุนสร้างตามสัญญาอีกครั้งกับโมโนฟิล์มในภาคที่ 9 และภาคที่ตั้งใจจะให้เป็นภาคสุดท้าย **หอแต๋วแตก แหกสัปะหยด**

ปัจจุบันมีแฟรนไชน์ภาพยนตร์มีทั้งหมด 9 เรื่อง ภาคหลักจำนวน 8 เรื่อง ภาคแยก 1 เรื่องคือ พจมาน สว่างคาตา โดยภาคล่าสุด แหกสัปะหยดถูกนำเป็นภาคที่ 10 เพราะพจน์ อานนท์อยากเผื่อเอาไว้กลับมาทำภาคที่ 9 หากประสบความสำเร็จกับภาคที่ 10 ซึ่ง แหกสัปะหยดที่ประสบความสำเร็จที่สุดในแฟรนไชน์โดยทำรายได้ไปแล้ว 130 ล้านบาท 

ต่อมาหลัง แหกสัปะหยดฉายได้เพียงวันเดียว พจน์ อานนท์ประกาศเตรียมสร้างภาคที่ 11 ในชื่อขั้นต้นว่า **หอแต๋วแตก 11หกกี่โมง** และภาคที่ 9 **หอแต๋วแตก แหกอาชีวะ 90**

ภาพยนตร์เกือบทุกเรื่องนั้นประสบความสำเร็จในการทำรายได้ในประเทศไทย ในขณะที่ต่างประเทศภาพยนตร์ก็ได้รับความนิยมเล็ก ๆ ในหมู่คนดูหนัง แม้จะได้รับคำวิจารณ์ในแง่ผสมจนไปถึงลบ และถูกขนานนามว่า "จดหมายเหตุ หรือ พงศาวดารแห่งประเทศไทย" เนื่องด้วยบริบทในเรื่องราวถูกนำเสนอในสังคมยุคสมัยที่ภาพยนตร์ฉายในโรงภาพยนตร์ ทั้งพูดถึงการเมือง วัฒนธรรมประชานิยม และข่าวสารที่เกิดขึ้นอย่างรวดเร็ว โดยขนนักแสดงที่มีกระแสตอนนั้นมารับบทรับเชิญหรือนำร่วมในหนังแต่ละภาค รวมถึงการถ่ายทำที่สามารถถ่ายทำและตัดต่อได้แม้จะเหลือเวลาไม่ถึง 1 สัปดาห์ก่อนฉายก็ตาม

งานสร้าง
--------

### นักแสดง

ทางด้านการคัดเลือกตัวนักแสดง นำแสดงโดย จาตุรงค์ มกจ๊ก, เอกชัย ศรีวิชัย และ ยิ่งศักดิ์ จงเลิศเจษฎาวงศ์ มารับบทแก๊ง 3 กะเทย ร่วมด้วย โก๊ะตี๋ อารามบอย รับบทเป็นผีกะเทย และ วีรดิษฐ์ ศรีมาลัย ที่รับบทสมทบใน เพื่อน...กูรักมึงว่ะ มารับบทนำร่วมในฐานะ ลูก 1 ในสามกะเทย เวลาต่อมาเนื่องด้วยความไม่สะดวกทำให้ เอกชัย ศรีวิชัย และ ยิ่งศักดิ์ จงเลิศเจษฏาวงศ์ ไม่สามารถนำแสดงได้ในทุกภาค โดยจำนวนภาคที่ทั้ง 5 ได้แสดงร่วมกันคือ หอแต๋วแตก 4 ภาคแรก และภาคแยก พจมาน สว่างคาตา ในขณะที่จาตุรงค์ มกจ๊ก, โก๊ะตี๋ อารามบอย และ วีรดิษฐ์ ศรีมาลัย ถือเป็นนักแสดงชุดหลักของแฟรนไชน์จักรวาลหอแต๋วแตก ทั้งในทุกภาคหลักและภาคแยก

### ภาค

| ปี | ชื่อภาค | วันเข้าฉาย | หมายเหตุ |
| --- | --- | --- | --- |
| 2550 | หอแต๋วแตก (**Haunting Me)** | 8 มีนาคม | เรื่องราวของกะเทยสองพี่น้องและหนึ่งเพื่อนซี้ อดีตเจ้าของค่ายมวยแต่โดนโกง เลยมาร่วมลงทุนสร้างหอพักชายชื่อ บ้านชวนชม และมาพบกับเรื่องราวลึกลับชวนปวดหัวปนฮา เมื่อเกิดมีคนมาตายในหอ และมีผีออกอาละวาด ทั้งสามจะจัดการอย่างไร ก่อนที่คนจะย้ายหนีออกไปจนหมด สร้างและจัดจำหน่ายโดย ไฟว์สตาร์ โปรดักชั่น ถ่ายทำที่หอพักซอยอินทามระ 22 และ หอพักรังสิตคลอง 4 |
| 2552 | หอแต๋วแตก แหกกระเจิง (**Oh My Ghost! 2**) | 1 ตุลาคม | ภาคนี้สร้างและจัดจำหน่ายโดย พระนครฟิลม์ มีนักแสดงนำเพิ่มเข้ามาในภาคนี้คือตุ๊กกี้ ชิงร้อยชิงล้าน และ อภิญญา สกุลเจริญสุข เล่าเรื่องราว 2 ปีหลังจากเหตุการณ์ในภาคแรกที่เหล่าเจ๊ ๆ ต้องมาเซ้งหอใหม่หลังโดนผีหลอกจนต้องย้ายออกมาจากหอ แถมยังมีเรื่องอดีตชาติ และอาคมมนต์ดำจากตัวร้ายประจำแฟรนไชน์ พยูน ผู้ที่เคยจองล้างจองผลาญทั้งวิญญาณและพวกเจ๊ๆ เพื่อให้ได้ครอบครองอาโคยและส่งวิญญาณที่ถูกจองจำไปลงนรก |
| 2554 | หอแต๋วแตกแหวกชิมิ (**Oh My Ghost! 3)** | 6 มกราคม | เนื้อเรื่องไตรภาคของเรื่องนี้มีส่วนล้อเลียนหนังแวมไพร์ ทไวไลท์ ที่กำลังโด่งดังในขณะนั้น โดยบอกเล่าเรื่องราวการผจญภัยของแก๊งกะเทยในโรงเรียนลึกลับห่างไกลจากเมืองและได้พบเจอกับเรื่องลึกลับ ใช้เวลาถ่ายทำทั้งหมด 20 วัน โดยได้นักแสดงมาช่วยคิดบทพูด แต่ผู้กำกับต้องคิดไว้ก่อนว่าหนังจะไปทางไหน แล้วนักแสดงจะใส่บทพูดไป ในชื่อเรื่องเคยถูกตำหนิจากองค์กรที่เกี่ยวข้องกับการใช้ภาษาไทยจนเป็นข่าวดัง โดยให้คำอธิบายกับสังคมว่า คำว่า "ชิมิ" แปลว่า "ใช่ไหม" โดยกล่าวว่าเป็นลูกเล่นของภาษา และมักเกิดขึ้นเสมอกับภาษาที่ยังมีชีวิต ยังมีคนใช้ตามหลักภาษาศาสตร์  |
| 2555 | หอแต๋วแตกแหกมว๊ากมว๊ากกก (**Oh My Ghost! 4)** | 23 ตุลาคม | ภาคสี่ยังคงมีเรื่องราวเกี่ยวกับความวุ่นวายระหว่างผีและคนในหอพักของกะเทยรุ่นใหญ่สามพี่น้อง, วรุฒ วรธรรม ร่วมแสดงในบทสมทบ เจ๊ฮังเล โดยใช้อิทธิพลของข่าวสังคมไทยผสมผสานกับวัฒนธรรมเกาหลีที่กำลังแพร่หลายในขณะนั้น |
| 2558 | หอแต๋วแตก แหกนะคะ (**Oh My Ghost! 5)** | 22 ตุลาคม | ภาคห้า โมโนฟิล์มในเครือโมโนกรุ๊ปร่วมสร้าง, เปิดตัวเจ๊กาปู๋ (ดีเจบุ๊คโกะ) น้องสาวของเจ๊การ์ตูน, ตุ๊กกี้ ชิงร้อยชิงล้าน กลับมาแสดงนำอีกครั้งเป็นตัวร้าย โดยไม่มี อ.ยิ่งศักดิ์ จงเลิศเจษฎาวงศ์ ร่วมแสดงอย่างภาคที่ผ่านมา โดยเรื่องราวบอกเล่าถึงการไขปริศนาการตายของซ่อนกลิ่น นิลกา คุณครูเก่าของเจ๊แต๋วที่ตายกลายเป็นผีอย่างเป็นปริศนาในโรงเรียนที่ห่างไกลจากตัวเมือง และเจ๊แต๋วและผองเพื่อนต้องตามหาความจริง และปกป้องโรงเรียนจากอุษาสวรรค์ที่ต้องการจะครอบครองโรงเรียนเก่าแห่งนี้ |
| 2561 | หอแต๋วแตก แหกต่อไม่รอแล้วนะ (**Oh My Ghost! 6 The New Gen)** | 5 ธันวาคม | ภาคต่อที่หกที่จะพากะเทยรุ่นใหญ่มาร่วมกันแย่งชิงคฤหาสน์หลังงามโดยมีกลิ่นอายใกล้เคียวกับภาค 2 พร้อมการกลับมาร่วมแสดงเป็นตัวหลักอีกครั้งของติ๊ก กลิ่นสี ในบทของเจ๊พยูน ที่ออกจากคุกหลังจากภาค 2 เสริมทัพด้วย เจนนี่ ปาหนัน ในบทตัวละครนำประจำภาค โดยภาคนี้เคยตั้งใจจะเป็นบทสรุปภาคสุดท้ายที่จะปิดตำนานภาพยนตร์หอแต๋วแตกมากว่า 11 ปี โดยการให้แพนเค้กทำภารกิจเพื่อไปเกิดใหม่ แต่ด้วยความสำเร็จจึงได้เกิดเป็น จึงถูกสานต่อเป็นจักรวาลหอแต๋วแตก โดยไม่มี อ.ยิ่งศักดิ์ จงเลิศเจษฎาวงศ์ ร่วมแสดงเช่นเคยโดยเขียนบทให้ตัวละครเจ๊การ์ตูนเดินทางไปอยู่เมืองนอกกับสามีชาวต่างชาติจากภาคแหกกระเจิง |
| 2563 | พจมาน สว่างคาตา หรือ หอแต๋วแตก พจมาน สว่างคาตา (**Pojaman The Legacy**) | 3 มิถุนายน | ภาคแยกของจักรวาล หอแต๋วแตก หยิบนำเรื่องราวของ บ้านทรายทอง และสูตรสำเร็จละครโทรทัศน์ไทย นำแสดงโดย เขมนิจ จามิกรณ์ และ ชาลี ไตรรัตน์ เมื่อพจมานถูกฆาตกรรมโดยครอบครัว ทำให้แพนเค้ก หญิงสาวสวยขัดกับบุคลิกต้องเข้ามาสวมรอยเป็นพจมานแทน เกิดเป็นเรื่องวุ่นวายอลหม่านเมื่อ พจมานกลับมาหลอกหลอนทุกคนจนสว่างคาตา แพนเค้กและรอยจึงต้องฝ่าฟันอุปสรรคทั้งคนทั้งผีเพื่อมรดกพันล้านให้ได้ |
| 2564 | หอแต๋วแตก แหกโควิดปังปุริเย่ (**Oh My Ghost! The Fierce Escape from Covid 19**) | 2 ธันวาคม | ภาคต่อที่พาเจ๊แต๋วและอาโคยมาเปิดหอพักใจกลางเมือง แต่แล้วโควิดดันระบาด แถมมีผีพระมหาเทวีเจ้ามาป่วน ซ้ำยังมีเจ๊พยูนตามมาราวีไม่เลิกรา โดยไม่มี เอกชัย ศรีวิชัย และ อ.ยิ่งศักดิ์ จงเลิศเจษฎาวงศ์ ร่วมแสดง โดยเขียนบทให้ตัวละครเจ๊การ์ตูนและเจ๊มดดำเดินทางไปดูการประกวดนางงามที่เมืองนอก ทิ้งให้เจ๊แต๋วและอาโคยต้องเผชิญหน้ากับผีและคน โดยมีแพนเค้กและหลานสาวสองคนของเจ๊แต๋ว เปรี้ยวและหวานคอยช่วยเหลือ เพื่อเผชิญหน้ากับผีที่ซ่อนและฆาตกรรมคนในหอ |
| 2567 | หอแต๋วแตก แหกสัปะหยด **(Oh My Ghost! 10 The Finale)** | 14 มีนาคม | ภาคที่ตั้งใจจะให้เป็นสุดท้าย ที่มีโทนจริงจังและน่ากลัวแบบภาคแรก โมโนออริจินัลในเครือโมโนกรุ๊ปกลับมาร่วมสร้างอีกครั้ง นับตั้งแต่ภาค แหกนะคะ เมื่อกลุ่มเจ๊แต๋วต้องเจอเรื่องสยองของแทร่แบบขำไม่ออก ในหมู่บ้านสัปะหยดที่เต็มไปด้วยเรื่องราวอาคม ผีเขมร และผีที่พร้อมมาทวงแค้นทุกคนที่ย่างกรายเข้ามา ภาพยนตร์หยิบนำ 2 ภาพยนตร์ไทยรายได้สูงสุดของปี 2566 อย่าง สัปเหร่อ และ ธี่หยด รวมถึงเหตุการณ์ กะเทยไทย-กะเทยฟิลิปปินส์ที่สุขุมวิท 11 ที่เกิดขึ้นในวันที่ 4 มีนาคม มาดำเนินเรื่องและเป็นการกลับมาปรากฏอีกของ บ้านชวนชม ชื่อของหอที่เคยเป็นสถานที่หลักของหนังภาคแรก และอำลาตัวละครของเจ๊มดดำและเจ๊การ์ตูนโดยให้ตัวละครทั้งสองโดนจับตัวมาทรมานและถูกสังหารที่หมู่บ้านสัปะหยด |
| รอประกาศ | **หอแต๋วแตก 11หกกี่โมง (Oh My Ghost! 11 Endgame?)** | รอประกาศ | ภาคต่อจากภาคสุดท้าย แหกสัปะหยดเป็นแค่ภาคสุดท้ายสำหรับตัวละคร เจ๊มดดำ และ เจ๊การ์ตูน เพื่อเดินหน้าสู่จักรวาล |
| **หอแต๋วแตก แหกอาชีวะ 90 (Oh My Ghost! 4 Queens)** | ภาคลำดับที่ 9 ที่หยิบนำ 4 คิงส์ ทั้งสองภาคมาดำเนินเรื่อง |
|

เนื้อเรื่อง
-----------

### หอแต๋วแตก (2550)

**เจ๊แต๋ว เจ๊การ์ตูน และ เจ๊มดดำ** สามกะเทยรุ่นใหญ่ อดีตเจ้าของค่ายมวยแต่ถูกโกง จึงมาร่วมลงทุนสร้างหอพักชาย แต่แล้ววันหนึ่ง น้ำนิ่ง นักศึกษาสาวถูกลวงมาข่มขืนที่หอแล้วเกิดตกหอตาย และต่อมาแพนเค้ก กะเทยนักศึกษาก็ดันลื่นล้มหัวโขกชักโครกตาย กลายเป็นผีออกอาละวาดทุกคนในหอ ซึ่งทั้งสามคนจะต้องจัดการกับผีในหอ ก่อนที่ผู้เช่าจะย้ายออกไปหมด แต่ไม่นานความจริงก็เปิดเผยว่าทั้งสามกะเทยก็เกี่ยวข้องกับการตายของน้ำนิ่งและแพนเค้ก ทางเดียวที่จะยุติเรื่องทั้งหมดคือช่วยเหลือน้ำนิ่งและแพนเค้กจากอำนาจมืดที่ครอบงำหอ ก่อนที่จะมีคนตายเป็นรายต่อไป

### หอแต๋วแตก แหกกระเจิง (2552)

หลังจากที่ ผีน้ำนิ่ง ตามจองล้างจองผลาญจนคนในหอพักของกะเทยสามพี่น้อง **เจ๊แต๋ว** **เจ๊การ์ตูน** **เจ๊มดดำ** อยู่ไม่ได้จึงต้องย้ายหนีกันหมด รวมถึงกะเทยสามพี่น้องด้วยที่ต้องย้ายหนีระหกระเหินมาเซ้งหอพักแห่งใหม่เพื่อทำกิจการหอพักต่อไป แต่เหมือนหนีเสือปะจระเข้ ที่หอพักแห่งใหม่ สามกะเทยต้องผจญกับผีนางรำที่ชื่อ **อุษามณี และ ตรีชฎา**

กะเทยสามพี่น้องพร้อมใจกันเล่นผีถ้วยแก้วหวังเรียก **แพนเค้ก** ให้มาช่วยปราบผีอุษามณี แต่ด้วยดีกรีความเก๋าตายมานานกว่าของผีอุษามณี ทำให้แพนเค้กไม่สามารถช่วยได้ ความวุ่นวายอลหม่านปนเสียงฮาจึงเกิดขึ้น แต่เสียงฮาต้องกลายเป็นความสะพรึง เมื่อ พะยูน กะเทยผู้ร้ายได้ปรากฏตัวและเก็บซ่อนความลับที่จะเปลี่ยนแปลงทั้งหอไปจนตลอดกาล

### หอแต๋วแตก แหวกชิมิ (2554)

**เจ๊แต๋ว** **เจ๊การ์ตูน** **เจ๊มดดำ** กะเทยสามพี่น้องได้ช่วยปลดปล่อยวิญญาณ อุษามณี ผีนางรำที่ถูกจองจำหลายสิบปีสำเร็จ ชื่อเสียงของเจ๊สามพี่น้องและ **แพนเค้ก** ผีคู่บุญเพื่อนซี้ของสามเจ๊โด่งดังจนมีคนเขียนจดหมายมาขอความช่วยเหลือ ให้เจ๊ทั้งสามช่วยมาบริหาร maison la’dolce vita หอพักชายล้วนที่มีความลับแอบแฝง โดยมี **แววสวาท** เป็นหัวหน้าหอเก่าผู้กุมความลับทั้งหมด แน่นอนเธอคอยกีดกันบรรดาเจ๊ ๆ ทั้งหลายไม่ให้อยู่ดูแลหอพักนี้ได้ เพราะเธอ กลัวว่าความลับที่เธอปกปิดไว้จะถูกเปิดเผย และ **สวนสวาท** อดีตหัวหน้าคนดูแลหอ มีนิสัยพูดไทยคำอังกฤษคำ คอยเจ้ากี้เจ้าการทุก ๆ เรื่องที่เกิดขึ้นภายในหอแห่งนี้

ภารกิจใหม่ของสามเจ๊เริ่มต้นด้วยความสงสัย อยากรู้ว่าใครกันที่เขียนจดหมายมาขอความช่วยเหลือ แล้วหอแห่งนี้มีอะไรที่เป็นปริศนาให้ค้นหา สามเจ๊เริ่มภารกิจตั้งแต่คืนแรกที่ไปถึง คำสั่งของแววสวาท คนดูแลหอเก่าที่สั่งห้ามย่างกายเข้าไปในหอแดงโดยเด็ดขาด บวกกับภาพหนุ่ม ๆ ที่วิ่งหนีหัวซุกหัวซุนออกมาจากหอแดงกันในยามค่ำคืน ทำให้สามเจ๊และแพนเค้กพยายามทุกวิถีทางที่จะค้นหาความจริงที่แววสวาทพยายามปกปิด

ระหว่างภารกิจแพนเค้กได้เจอกับ **แท่งทอง** หนุ่มหล่อที่อาศัยอยู่ที่หอแห่งนั้น แพนเค้กตกหลุมรักแท่งทองเข้าอย่างจัง แต่ก็เจออุปสรรคก้อนใหญ่ เพราะเจ๊ทั้งสามก็หลงรักแท่งทองเหมือนกัน

### หอแต๋วแตก แหกมว๊ากมว๊าก (2555)

**เจ๊แต๋ว**ได้เปิดหอพักใหม่กลางใจเมือง โดยมี**เจ๊มดดำ เจ๊การ์ตูน และอาโคย**คอยช่วยเหลือดูแลหอพักเช่นเคย แต่แล้วจู่ๆก็เกิดเหตุการณ์ที่ชวนสยอง เมื่อ**ราตรี**แฟนสาวของเพชร หนึ่งในผู้เช่าห้องพักของเจ๊แต๋ว ถูกฆ่าตายในห้องพักของแฟนหนุ่ม เจ้มดดำเลยจัดงานศพเเต่ตำรวจชันสูตรศพแล้ว ระบุว่าราตรีถูกกดคอตาย ในขณะที่เจ๊มดดำ และ**เจ๊ฮังเล** สมาชิกใหม่ของหอได้เห็นเหตุการณ์ที่เกิดขึ­้น รู้ว่าราตรีถูกฆ่าตาย แต่ถูกจัดฉากให้ดูเหมือนว่าฆ่าตัวตาย แต่พวกเจ๊ๆ ไม่กล้าบอกเรื่องที่ตนเองได้เห็­นกับตาให้ใครฟัง เพราะแม้จะอยู่ในเหตุการณ์ แต่เจ๊ๆ ก็ไม่เห็นหน้าคนร้ายที่ฆ่าราตรีอย่างช­ัดเจน เพียงแต่มุ่งประเด็นไปว่า เพชรแฟนหนุ่มของราตรีแน่ ๆ ที่ลงมือฆ่าเธอ แต่เมื่อไม่มีหลักฐานเจ๊ๆจึงได้แต่สงสั­ยอยู่เงียบๆ ในขณะที่แพนเค้กก็ต้องคอยปกป้องเจ้ๆอีกครั้ง แต่คราวนี้การกระทำของแพนเค้กจะทำให้เกิดเรื่องวุ่นวายที่หนักหน่วงกว่าที่มีมา

### หอแต๋วแตก แหกนะคะ (2558)

ภาคนี้เล่าถึงการกลับมาเป็นครูของ**เจ๊แต๋ว**และ**เจ๊มดดำ**ให้กับสถาบันเก่าของตนเองและพวงด้วย **เจ๊กาปู๋** น้องสาวของ**เจ๊การ์ตูน** ที่ภาคนี้หายไปโดยการชักชวนของพุตซ้อน หรือ อิ๋ว เด็กสาวลูกแม่ครัวที่ต้องการจะเปิดโปงโรงเรียนที่แม่เธอทำงาน แต่ดูเหมือนว่าการเดินทางกลับมาครั้งนี้ ทำให้เจ๊แต๋วได้พบกับเรื่องราวที่ยังคงเป็นปมค้างคาใจในอดีต และอาจจะเกี่ยวพันถึงการที่วิญญาณของซ่อนกลิ่นออกมาอาละวาดอีกครั้ง โดยมีอัค นักเรียนหนุ่มรูปหล่อมาดเข้มที่ดูเหมือนว่าจะสื่อสารกับดวงวิญญาณดวงนี้ได้เป็นผู้ช่วยติดต่อระหว่างผีกับคน นอกจากเรื่องวุ่นวายชวนสยองแล้วก็ดูเหมือนว่าโรงเรียนแห่งนี้ยังต้องเผชิญปัญหาอีกด้าน นั่นคือการที่ อุษาสวรรค์ พยายามที่จะแย่งเอาสถานที่แห่งนี้มาเป็นของตนเอง ไม่ว่าจะด้วยกลวิธีใดก็ตาม งานนี้ดูเหมือนว่านอกจากเหล่าเจ๊คนสวยจะต้องรบกับผีแล้ว ยังจะต้องมารบกับคนชั่วเพื่อช่วยเหลือโรงเรียนอีกด้วย สุดท้ายคนหรือผีที่จะรับมือต่อกรได้ลำบากที่สุด

### หอแต๋วแตก แหกต่อไม่รอแล้วนะ (2561)

หลังจากเหตุการณ์ในแหกนะคะได้ไม่นาน ในปี 2558 ชีวิตอันแสนสงบสุขของ**เจ๊แต๋ว และ อาโคย** ลูกชายที่ผ่านร้อนผ่านหนาวมาร่วมกันกับ **เจ๊มดดำ**กะเทยสาวใต้ผู้รักสวยรักงาม และ **แพนเค้ก** ผีสาวร่างยักษ์ปากร้ายใจดี เผชิญหน้ากับเรื่องราววุ่นๆ ของวิญญาณมาเป็นเวลานาน จนเมื่อ**เจ๊การ์ตูน**ได้ดีมีสามีฝรั่งแล้วย้ายไปอยู่เมืองนอก ก็ถึงคราวที่คนที่เหลือๆ ต้องพบกับความวุ่นวายอีกครั้ง เมื่อ**เจ๊พยูน** อริเก่าที่โดน**แพนด้า** น้องสาวฝาแฝดสุดหงิมของแพนเค้กจับเข้าคุกไปในคดีฆาตกรรมคนในหอเมื่อหลายปีก่อน ตอนนี้ได้พ้นโทษออกมาจากคุกพร้อมกับเพื่อนใหม่อย่าง ขนเพชร ลูกเบ๊ของเธออีกที การพบกันครั้งนี้เต็มไปด้วยความบาดหมาง ก่อนที่ทุกอย่างจะชะงัก เมื่อมีชายชาวอินเดียปริศนาได้มาแจ้งว่า พวกเขาเป็นผู้โชคดีที่ได้รับคฤหาสน์หลังงาม ทุกคนตื่นเต้นมากโดยไม่รู้ว่า เบื้องหลังของคฤหาสน์มีเรื่องที่น่าสะพรึงซ่อนอยู่ ในขณะเดียวกัน แพนเค้ก ก็กำลังจะได้ไปเกิดใหม่ เว้นเสียแต่จะมีเงื่อนไขที่เธอต้องผ่านไปให้ได้ โดยมีสองหนุ่มยมทูตคอยเป็นผู้คุมให้ เรื่องราวแหกต่อไม่รอแล้วนะของพวกเขาจึงเริ่มขึ้น... โดยภาคนี้ถึอว่าเป็นบทสรุปหนังหอที่นานกว่า 11 ปี ก่อนที่จะเปลี่ยนมาเป็น *จักรวาลหอแต๋วแตก แฟรนไชส์*

### พจมานสว่างคาตา (2563)

ภาพยนตร์ภาคแยกเปิดจักรวาลหอแต๋วแตก เป็นการตีความใหม่ของ บ้านทรายทองในโลกคู่ขนานของจักรวาลหอแต๋วแตก ว่าด้วยเรื่องราวสุดวายป่วงและสยองพองขนใน พจมาน สว่างคาตา เริ่มต้นขึ้นเมื่อ **พจมาน** (โก๊ะตี๋ อารามบอย) สาวน้อยผู้เรียบร้อยน่ารักเดินทางจากบ้านนอกเข้ากรุงเทพฯ เพื่อมาเรียนหนังสือต่อตามความประสงค์ของบิดาที่สั่งไว้ก่อนเสียชีวิต โดยให้พจมานไปอาศัยอยู่ที่คฤหาสน์บ้านดอกไม้ทองกับครอบครัวของ**หม่อมอัมราภาแพรวพรรณนารายณ์พรรณาโวหารสมานจิต** (จาตุรงค์ โพธาราม) ซึ่งมีศักดิ์เป็นหม่อมป้าและแล้วเมื่อพจมานเดินย่างกรายเข้ามาอยู่ที่บ้านดอกไม้ทอง เธอก็ได้พบกับ **หญิงใหญ่เบ้อเริ่มเทิ่ม** (เอกชัย ศรีวิชัย), **หญิงเล็กจิ๊ดริด** (ยิ่งศักดิ์ จงเลิศเจษฎาวงศ์) และ **ชายน้อยหนึ่ง** (วีรดิษฐ์ ศรีมาลัย) ที่มีร่างกายพิการ ขาเป๋ ปากเบี้ยว และเหล่าบรรดาคนรับใช้ที่คอยกลั่นแกล้งพจมานสารพัด โดย **แม่ช่อมณี** (พชร์ อานนท์) หัวหน้าแม่บ้านซึ่งเป็นผู้กุมความลับสำคัญของบ้านดอกไม้ทอง เธอก้าวมาในบ้านอย่างที่ไม่คาดคิดว่าชีวิตของเธอนั้นกำลังตกอยู่ในในอันตราย! ทุกคนได้ร่วมกันวางแผนฆ่าพจมาน เพราะไม่อยากให้เธอมาแย่งมรดก แต่แผนการกลับล้มเหลวทุกคร้ง จนกระทั่งจู่ๆ พจมานกลับลื่นตกบันไดลงไปตายเองต่อหน้าคนในบ้านเสียอย่างนั้น 

แต่แล้วท่ามกลางความสะใจและดีใจ หม่อมอัมราภาเพิ่งนึกได้ว่าพินัยกรรมจะเปิดได้ก็ต่อเมื่อคนในตระกูลอยู่ครบ และพรุ่งนี้เป็นวันที่ **ชายกลาง** (ชาลี ไตรรัตน์) จะเดินทางกลับมาจากต่างประเทศ ถ้าไม่มีพจมานก็จะไม่สามารถเปิดพินัยกรรมได้ ว่าแล้วแม่ช่อมณี หัวหน้าแม่บ้าน ได้แนะนำสาวสวยคนหนึ่งชื่อ **แพนเค้ก** (เขมนิจ จามิกรณ์)ให้เข้ามาสวมรอยเป็นพจมาน โดยสัญญาว่าจะมอบเงินก้อนโตให้เธอเอาไปเป็นค่ารักษาพยาบาลแม่… ใช่แล้ว และนับตั้งแต่ที่สาวสวยนามแพนเค้กก้าวเข้ามาในบ้านพร้อมภารกิจพิเศษ พร้อมๆ กับการต้องเผชิญหน้ากับผีพจมานตัวจริง! ที่คลั่งแค้นชนิดตั้งใจจะหลอกหลอนทุกคนในบ้านจนสว่างคาตา

### หอแต๋วแตก แหกโควิดปังปุริเย่ (2564)

หลังจากเหตุการณ์ในแหกต่อไม่รอแล้วนะได้ไม่นาน **เจ๊มดดำ และ เจ๊การ์ตูน** ได้ไปดูการประกวดนางงามที่เมืองนอกและปล่อยให้**เจ๊แต๋วและอาโคย**ให้ดูแลหอ แต่แล้วก็เกิดเชื้อไวรัสประหลาดที่ทำให้คนกลายเป็นผีจนทำให้ทั้งหอถูกปิดตายจากภายนอกเป็นเวลา 14 วัน เจ๊แต๋วและอาโคยพร้อมกับคนในหอ จึงต้องหาทางร่วมมือกันเผชิญหน้ากับวิญญาณร้ายที่น่ากลัวไม่แพ้วิญญาณตนไหน ๆ เสริมทัพด้วย**เจ๊พยูน**ที่กลับตัวกลับใจหันมาทำอาชีพสุจริตแต่ก็ยังไม่วายเข้ามาพัวพันกับเรื่องนี้อีก แถมคนในหอแต่ละคนก็ไม่ธรรมดา มิหนำซ้ำ**แพนเค้ก**ที่ควรจะได้ไปเกิดใหม่นั้นดันกลับมาที่โลกด้วยเหตุบางอย่าง ทำให้การคืนฟอร์มของแก๊งหอแต๋วแตกที่รุ่นเก่ายังเก๋าอยู่และรุ่นใหม่ที่ต๊าซไม่เบาจึงเกิดขึ้น โดยมีหลานสาว 2 คนของเจ๊แต๋วอย่าง**เปรี้ยว และ หวาน** มาช่วยเหลือ เรื่องราวจะจบยังไง จักรวาลหอแต๋วแตกจะไปได้ไกลอีกแค่ไหน เชื้อร้ายหรือกะเทยปากแซ่บ ฝ่ายไหนจะเป็นฝ่ายมีชัย!

### หอแต๋วแตก แหกสัปะหยด (2567)

   **เจ๊แต๋ว กับ อาโคย** ได้วางแผนซื้อกิจการหอพักต่างจังหวัดมารีโนเวท ในขณะที่ **แพนเค้ก** ขอตัวลาไปพักร้อนกับหนุ่มหล่อ เจ๊แต๋วจึงชวน **แพนด้า** ฝาแฝดของแพนเค้ก มาช่วยทำงานบริหารหอพักแทน หอพักใหม่แห่งนี้ตั้งอยู่ท่ามกลางธรรมชาติที่สวยงาม แต่อยู่ ๆ อาโคยเกิดตัวบวมขึ้นอย่างน่าประหลาด คล้ายมีคนทำของใส่ ทุกคนไม่รู้จะช่วยได้ยังไง คืนหนึ่ง มีผีร้ายออกอาละวาดไปตามบ้านเรือนต่าง ๆ เข้าสิงชาวบ้านจนเกิดความวุ่นวายไปทั่ว เจ๊แต๋ว แพนด้า และอาโคย จึงพากันไปช่วยปราบผี จนมาถึงบ้าน "สาวเขมร" ผีที่เข้าสิงสาวเขมรมีฤทธิ์เดชมาก พวกเจ๊แต๋วต่อสู้อยู่นานกว่าจะปราบสำเร็จ แต่ทันใดนั้น มีคนปล่อยยาสลบเข้ามาในบ้าน ทำให้พวกเจ๊แต๋วหมดสติไป

  เจ๊แต๋วกับอาโคยฟื้นขึ้นมาริมน้ำตกแห่งหนึ่ง และได้รับการช่วยเหลือจากพระ 3 รูป ที่พายเรือออกบิณฑบาต และได้พาเจ๊แต๋วกับอาโคยไปฝากไว้ให้กลุ่มกะเทยในหมู่บ้านช่วยดูแล ส่วนแพนด้าตื่นขึ้นมาก็พบว่าตัวเองนั้นโดนจับและขังเอาไว้ในบ้านหลังนึงและได้พบกับ**เจ๊มดดำ และ เจ๊การ์ตูน** ที่โดนลักพาตัวมาจากหอและจับตัวไว้เพื่อทำพิธีกรรมบางอย่าง จนวันหนึ่งกลุ่มกะเทยได้พาเจ๊แต๋วไปดูหนุ่ม ๆ ที่ท่าน้ำ ทำให้เจ๊แต๋วได้เจอกับเจอกับแพนเค้กโดยบังเอิญ และได้เล่าเรื่องที่แพนด้าหายตัวไปให้แพนเค้กฟัง เจ๊แต๋ว แพนเค้ก และอาโคย จึงช่วยกันวางแผนและออกตามหาแพนด้าและช่วยเหลือเจ๊มดดำกับเจ๊การ์ตูน รวมถึงช่วยกันสืบว่า เรื่องราวแปลก ๆ ทั้งผี ทั้งคน ที่เกิดขึ้นในหมู่บ้านแห่งนี้ เกิดจากใคร หรืออะไรกันแน่ ผีร้ายที่ว่าแน่ จะมาเก่งกว่าตัวแม่ได้ยังไง แต่พวกเขากำลังจะได้พบว่ามีสิ่งลึกลับที่กะเทยปากแซ่บอย่างพวกเขาไม่สามารถรับมือได้ และบทสรุปของศึกกะเทย ปะทะ ผี ก็ได้มาถึง ณ หมู่บ้านสัปะหยดแห่งนี้

### หอแต๋วแตก แหกกี่โมง (11หกกี่โมง) (ยังไม่มีกำหนดฉาย)

หลังความสำเร็จในการฉายวันแรก พจน์ อานนท์ประกาศเตรียมสร้างภาคที่ 11 ในชื่อขั้นต้นว่า หอแต๋วแตก 11แหกกี่โมง โดยจะเป็น ภาคต่อแบบ REQUEL ที่มีตัวละครหลักเป็นกลุ่มใหม่ โดยที่**เจ๊แต๋ว แพนเค้ก อาโคย และแพนด้า**มีสิทธิ์กลับมารวมทีมกันอีกครั้งกับตัวละครชุดใหม่

### หอแต๋วแตก แหกอาชีวะ 90 (ยังไม่มีกำหนดฉาย)

พจน์ อานนท์มีแผนการที่จะสร้างภาค 9 ในอนาคต โดยต้องการหยิบนำภาพยนตร์ชุด 4 คิงส์ มาเล่าเรื่อง โดยใช้องค์ประกอบของยุคสมัยจากแพนเค้ก 1990 ภาคแยกที่ถูกล้มเลิกไป โดยให้**เจ๊แต๋ว อาโคย แพนเค้ก และแพนด้า** โดนแพนเค้กพาย้อนเวลาไปเจอกับแก๊งนักเรียนอาชีวะที่กำลังจะก่อทะเลาะวิวาทกัน โดยมีผีนักเรียนอาชีวะพยายามขอร้องให้เจ๊แต๋ว ยับยั้งไม่ให้เกิดการสูญเสียของแก๊งนักเรียนอาชีวะอีกอีก

### โปรเจกต์ภาพยนตร์ภาคแยกในอนาคต

นอกจากนี้ยังมีโปรเจกต์ภาพยนตร์ภาคแยกในจักรวาลอีก 2 เรื่องได้แก่

* **อีแต๋วพระโขนง ใครฆ่าหมากู** ที่เป็นการตีความล้อเลียน แม่นาคพระโขนง พร้อมการล้อเลียนภาพยนตร์ จอห์น วิค แรงกว่านรก เป็นต้นกำเนิดของ 3 เจ๊และ 1 ผีที่สาบานกันว่าเกิดชาติไหนจะรักกันตลอดไป
* **มงไม่ลงจะงงมาก** ที่เป็นการเสียดสีและล้อเลียนวงการนางงามที่เล่าเรื่องในจักรวาลหอแต๋วแตก หลังจากแหกต่อไม่รอแล้วนะ เมื่อพยูนกับเจ๊แต๋วต้องปั้นเด็กไปประกวดนางงาม

ตัวละคร
-------

### นักแสดงหลัก

* **เจ๊แต๋ว** หรือ **ชวนชม พัชราภา** (รับบทโดย จตุรงค์ พลบูรณ์)

เจ๊แต๋วเป็นพี่สาวคนโตของเจ๊การ์ตูน เป็นอาซิ้ม เป็นคนจีน พูดไทยไม่ชัด เชยๆ เป็นกะเทยรุ่นใหญ่ที่มีลูกติดเป็น อาโคย คอยเป็นผู้นำที่คอยแก้ไขปัญหาที่เกิดขึ้น ไม่ก็สร้างปัญหาขึ้นมาเอง เธอและพวกเจ๊ๆ ตอนวัยรุ่นเรียนที่โรงเรียนปรมินทร์วิทยาคมและสนิทกับซ่อนกลิ่น ศึกษาภาคฤดูร้อนที่ ฮอกวอตส์ จนสามารถใช้คาถาอาคมและมีไม้กายสิทธิ์ประจำตัว แต่ปิดบังความสามารถดังกล่าวไว้ใช้ในยามคับขัน และเคยคอยทำหน้าที่ปราบผีให้ตามที่ต่าง ๆ ทั้งในที่ของตัวเองและตามคำเชิญของคนที่ต้องการความช่วยเหลือ
ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนและลูกชายหุบสมบัติโดยการจับตัวเจ้าของบ้านไปขังไว้ และสวมรอยเป็นคุณหญิงเจ้าของบ้าน ชื่อ หม่อมอัมราภาแพรวพรรณนารายณ์พรรณาโวหารสมานจิต ก่อนจะถูกพจมานและคุณนายเจ้าของบ้านตัวจริงจับเข้าคุก และได้พบกับแพนเค้กอีกครั้ง เจ๊แต๋วยังคงปะทะกับผีมาตลอด แต่ที่หมู่บ้านสัปะหยด เจ๊แต๋วได้เจองานยักษ์ครั้งใหญ่ที่เกือบเอาชีวิตทั้งตัวเจ๊แต๊วและอาโคยแต่ว่ามันก็พรากชีวิตเพื่อนรักของเธออย่างเจ๊มดดำและน้องสาวสุดที่รักอย่างเจ๊การ์ตูนไปตลอดกาล ดังนั้นตัวเธอได้ตัดสินใจที่จะไล่ผีต่อไปและหมั่นทำบุญต่อไป เพื่อให้ทั้งเพื่อนและน้องสาวได้ไปสู่สุคติ
* **แพนเค้ก และ แพนด้า** (รับบทโดย เจริญพร อ่อนละม้าย )

แพนเค้กเป็นผีสาวที่ลื่นหัวฟาดกับโถชักโครกตาย ทำให้วิญญาณต้องสิงสถิตย์อยู่ที่โถส้วม ก่อนจะถูกวิญญาณน้ำนิ่งสะกดไว้ ด้วยความเหงาหลังจากตายไปจึงคอยหลอกคนในหอ แต่ด้วยจิตใจที่ดี จึงคอยช่วยเหลือบรรดาเจ๊ๆ ต่อมาได้ตามติดเจ๊แต๋วไปด้วยทุกที่ จากการที่พวกเจ้ๆ ย้ายหอใหม่ เพราะกลัวจะเหงา เลยทำพิธียกโถส้วมมาด้วย ผลบุญจากการช่วยงานบรรดาเจ๊ ๆ ทำให้ครั้งนี้แพนเค้กได้เจอหนุ่มในฝัน โลกทั้งโลกของแพนเค้กกลายเป็นสีชมพูอีกครั้ง แฟนเก่าที่เคยมีชีวิตอยู่และอยู่เบื้องหลังการตายของน้ำนิ่ง ได้ตายกลายเป็นมนุษย์หมาป่า ต่อมาแฟนใหม่ของเธอคือ แวมไพร์ ชื่อ แท่งทอง
ในตอนจบแหกต่อไม่รอแล้วนะ เจ๊แต๋วได้กล่าวถึงแพนเค้กจากในฝันว่าได้ไปเกิดใหม่เป็น ตัวเงินตัวทองของเศรษฐีที่ใช้ชีวิตอย่างสุขสบาย ก่อนที่จะมาเฉลยว่าแท้จริงแล้วเธอยังไม่ได้ไปเกิดแต่หลุดมาเร่ร่อนในโลกคู่ขนานของพจมานที่พวกเจ๊ ๆ นั้นตกระกำลำบากและก่ออาชญากรรม แต่ก็ยังคงจดจำเธอได้อย่างไม่ทราบสาเหตุ ในขณะที่ตัวเธอในโลกนี้คือ พจมาน สว่างคาตา ในเวลาต่อมา เธอได้กลับมาที่จักรวาลเดิมและเฉลยว่ายมทูตเอาวิญญาณผิดตัว ทำให้เธอกลับมาอยู่คอยรับใช้เจ๊ แบบไม่มีทีท่าว่าจะได้ไปเกิดใหม่ และคอยอยู่ก่อกวนแพนด้า น้องสาวฝาแฝดสุดแอ๊บแบ๊วใสซื่อของเธอที่เวลาผ่านไปสิบห้าปีก็ยังเรียนไม่จบมัธยมสักที
* **อาโคย หรือ นโม พัชราภา** (รับบทโดย วีรดิษฐ์ ศรีมาลัย)

ลูกชายสุดรักสุดหวงคนเดียวของเจ๊แต๋ว มักพูดจาสำเนียงอีสาน เคยมีความรักให้กับ น้ำนิ่ง สาวมหาลัยสุดสวย กระทั่งช่วยเหลือเธอที่ตายกลายเป็นผีให้ได้ปลดทุกข์ มีวิชาการต่อสู้ในด้านหมัดมวยและการใช้อาวุธปืน แต่ต้องย้ายหอชวนชม ตามแม่ของเขาและผองเพื่อน มาอยู่หอใหม่และบวชให้กับเธอจนสึกออกมาในเวลาไม่กี่เดือน ชาติก่อนในอดีตเคยเป็นท่านเจ้าคุณจอมเจ้าชู้่ ผู้ทำให้เกิดเรื่องวุ่นวายมาจนถึงชาติปัจจุบัน หลังเหตุการณ์จบเรียนจบปริญญาตรีในประเทศไทย ได้เข้าศึกต่อที่ออกซฟอร์ด ณ รัฐแมสซาชูเซตส์ ประเทศสหรัฐ ความดีงามทำให้หญิงแท้ กะเทยคลั่งไคล้ จนเกือบโดนจับคลุมถุงชนกับผอ.โรงเรียนเก่าของเจ๊แต๋ว โชคดีที่ความจริงถูกเปิดโปงก่อน
แม้อาโคยจะดูนิ่ง ๆ ซื่อ ๆ แต่อาโคยก็เป็นเรี่ยวแรงสำคัญที่ช่วยเจ๊แต๋วสืบหา ความจริงที่ถูกปกปิดเอาไว้ และมักจะถูกรังแกและติดสอยห้อยตามโดยคนรอบตัวเพราะความซื่อ แต่ในยามคับขันก็ช่วยเหลือทุกคนได้ ในโลกคู่ขนาน เขาเป็นลูกคนรับใช้ในบ้านดอกไม้ทองที่วางแผนร่วมกับแม่และเพื่อนแม่ฮุบสมบัติโดยการจับตัวเจ้าของบ้านไปขังไว้ และสวมรอยเป็นลูกชายคนสุดท้องที่ไม่สมประกอบ ชื่อ ชายน้อยหนึ่ง ก่อนถูกจับเข้าคุก และได้พบกับแพนเค้กอีกครั้ง ในภาคแหกโควิดปังปุริเย่ เขาได้เป็นผู้ดูแลหอสตรีทโฮเตล หอใจกลางเมืองร่วมกับเจ๊แต๋ว เคยเป็นแฟนกับ เสียก เพื่อนที่สนิทและแอบคบกันตั้งแต่ต่างจังหวัด ในภาคสุดท้ายเขาตกเป็นเป้าหมายของอาคมมนต์ดำที่มีแผนการกวาดล้างแก๊งแต๋วให้สิ้นซาก และได้แต่งหญิงเป็นกะเทยร่างใหญ่ถูกใจแม่ชื่อว่า จิมิ
* **พยูน หรือ หม่อมพรรณราย** (รับบทโดย ชาญณรงค์ ขันฑีท้าว)

กะเทยปริศนาที่ทำตัวเป็นผู้ดีและมีพิรุธ ทำอะไรไม่เคยเนียนแต่สามารถตลบแตลงหลบเลี่ยงจากข้อสงสัยได้อย่างไม่น่าเชื่อ เธอมาราวีแก๊งเจ๊ ๆ เพราะต้องการอาโคย สามีในอดีตชาติ เธอเป็นคุณหญิงพยูนที่ได้ฆาตกรรมตรีชฏาและอุษามณี ทั้งยังสะกดวิญญาณไว้จนกระทั่งถึงยุคปัจจุบัน กระทั่งถูกแพนด้าพาตำรวจมาจับเข้าคุกเป็นเวลาอยู่ทศวรรษ ก่อนจะพ้นโทษและพยายามจะทำอาชีพสุจริต แต่ก็ไม่วายหลอกใช้คนเพื่อผลประโยชน์ของตัวเอง ในโลกคู่ขนาน เธอเป็นหม่อมพรรณรายที่ถูกแก๊งเจ๊ ๆ จับไปขังไว้พร้อมครอบครัว ก่อนจะได้รับความยุติธรรมคืนจากพจมาน ต่อมาเธอได้ตามเจ๊แต๋วไปทุกหอเพื่อจะได้ครอบครองอาโคยให้ได้ ต่อให้ต้องใช้อาคมเล่นของกับอาโคย หรือภูตผีสังหารเจ๊มดดำกับเจ๊การ์ตูน เธอสามารถหนีรอดไปได้ เพราะเจ๊แต๋วและแพนเค้กเลือกที่จะปล่อยวางและรอผลกรรมทำงานเอง

### อดีตนักแสดงหลัก

* **เจ๊มดดำ** หรือ **เฌอมาลย์ ศรีชัยวิ** (รับบทโดย เอกชัย ศรีวิชัย และ น้าโบ๊ท โอนไว)

เจ๊มดดำเป็นกะเทยใต้ที่สวยไม่ยอมแพ้ใครเหมือนกัน เจ๊มดดำยังต้องแต่ง สวยเพื่อประชันความงามกับแพนเค้กและเจ๊แต๋วชนิดตาต่อตา ฟันต่อฟัน เมื่อก่อนจะแพ้อยู่บ่อยครั้ง เป็นนักมวยเก่าที่ต่อยไม่เคยได้สักหมัดและมักโดนมือโดนเท้าคนรอบตัวอยู่เป็นประจำ ภายหลังฝ่ายที่ชนะอยู่เสมอเพราะความเล่นใหญ่กว่า
ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนหุบสมบัติโดยการจับตัวเจ้าของบ้านไปขังไว้ และสวมรอยเป็นลูกสาวคนโต ชื่อ หญิงเบ้อเริ่มเทิ่ม ก่อนจะถูกจับเข้าคุก และได้พบกับแพนเค้กอีกครั้ง ในภาคแหกโควิดปังปุริเย่เธอและเจ๊การ์ตูนเดินทางไปดูการประกวดนางงามที่เมืองนอกและหายสาปสูญ และในภาคสุดท้ายเธอและเจ๊การ์ตูนถูกสังหารโดยยายลุยในหมู่บ้านสัปะหยด **เจ๊การ์ตูน และ เจ๊มดดำ** คือสองตัวละครหลักที่เสียชีวิตในจักรวาลหลักเนื่องด้วยนักแสดงไม่กลับมาแสดงอีก
* **เจ๊การ์ตูน หรือ ชวนชื่น พัชราภา** (รับบทโดย อาจารย์ยิ่งศักดิ์ จงเลิศเจษฎาวงศ์)

เจ๊การ์ตูนเป็นน้องเล็กสุดท้อง น้องสาวคนละพ่อของเจ๊แต๋ว ศึกษาภาคฤดูร้อนที่ ฮอกวอตส์ จนสามารถใช้คาถาอาคมและมีไม้กายสิทธิ์ประจำตัว แต่ปิดบังความสามารถดังกล่าวไว้ใช้ในยามคับขัน เรื่องสู้รบตบมือกับใครเธอไม่สู้ วัน ๆ เธอรักที่จะแต่งสวยไว้ก่อน และถือคติที่ว่าเรื่องอื่นการ์ตูนยอมได้ แต่เรื่องสวยการ์ตูนไม่เคยยอมใคร ภายหลังได้แต่งงานกับชาวต่างชาติก่อนจะย้ายไปอยู่ต่างประเทศกับสามี ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนและลูกชายหุบสมบัติโดยการจับตัวเจ้าของบ้านไปขังไว้ และสวมรอยเป็นลูกสาวคนเล็ก หญิงจิ๊ดริด ก่อนจะถูกจับเข้าคุก และได้พบกับแพนเค้กอีกครั้ง ในภาคแหกโควิดปังปุริเย่เธอและเจ๊มดดำเดินทางไปดูการประกวดนางงามที่เมืองนอกและหายสาปสูญ และในภาคสุดท้ายเธอและเจ๊มดดำถูกสังหารโดยยายลุยในหมู่บ้านสัปะหยด **เจ๊การ์ตูน และ เจ๊มดดำ** คือสองตัวละครหลักที่เสียชีวิตในจักรวาลหลักเนื่องด้วยนักแสดงไม่กลับมาแสดงอีก

นักแสดง
-------

| ตัวละคร | ภาพยนตร์ |
| --- | --- |
| *หอแต๋วแตก* | *หอแต๋วแตกแหกกระเจิง* | *หอแต๋วแตกแหวกชิมิ* | *หอแต๋วแตกแหกมว๊ากมว๊าก* | *หอแต๋วแตกแหกนะคะ* | *หอแต๋วแตกแหกต่อไม่รอแล้วนะ* | *พจมานสว่างคาตา* | *หอแต๋วแตกแหกโควิดปังปุริเย่* | *หอแต๋วแตกแหกสัปะหยด* |
| **2550** | **2552** | **2554** | **2555** | **2558** | **2561** | **2563** | **2564** | **2567** |
| ชวนชม พัชราภา (เจ๊แต๋ว) / หม่อมอัมราภาแพรวพรรณนารายณ์พรรณาโวหารสมานจิต | จตุรงค์ มกจ๊ก |
| แพนเค้ก / พจมาน สว่างคาตา / นอทมี | เจริญพร อ่อนละม้าย |
| นะโม พัชราภา (อาโคย) / เจ้าคุณราชวรดิษฐ์ / ชายน้อยหนึ่ง / จิมิ | วีรดิษฐ์ ศรีมาลัย |
| แพนด้า |   | เจริญพร อ่อนละม้าย | *กล่าวถึง* |   | เจริญพร อ่อนละม้าย |   | เจริญพร อ่อนละม้าย |
| เฌอมาลย์ ศรีชัยวิ (เจ๊มดดำ) / เอกชัย / กรกนก / แพรวพราว / หญิงใหญ่เบ้อเริ่มเทิ่ม | เอกชัย ศรีวิชัย | *กล่าวถึง* | น้าโบ๊ท โอนไว |
| ชวนชื่น พัชราภา (เจ๊การ์ตูน) / หญิงเล็กกระจิ๊ดริด | ยิ่งศักดิ์ จงเลิศเจษฎาวงศ์ |   | *กล่าวถึง* | ยิ่งศักดิ์ จงเลิศเจษฎาวงศ์ | ยิ่งศักดิ์ จงเลิศเจษฎาวงศ์ |
| น้ำนิ่ง | ปานวาด เหมมณี | *กล่าวถึง* |   |
| ข้าวตู | สุคนธวา เกิดนิมิตร |   |
| หมอเหยิน | สมชาย ศักดิกุล |   | *กล่าวถึง* |   |
| กาย | รัชชานนท์ สุขประกอบ |   |
| แชมป์ | นครินทร์ กังวาลโชคชัย |   |
| เกี๊ยว | ธนากร ใจปินตา |   |
| ซิม | ศิววัชร์ ทรัพย์ภิญโญ |   |
| มิค | เกรียงศักดิ์ ณ เชียงใหม่ |   |
| **พี่นอ** | อรุชา โตสวัสดิ์ |   |
| ตะละแม่จันทราโก้งโค้งยองยอง (หมอผีพม่า) | เดชาวุฒิ ฉันทากะโร |
| เกย์คาวบอย | พงศ์เทพ อนุรัตน์ |
| **มิค** | เกรียงศักดิ์ ณ เชียงใหม่ |  |  |  |  |  |  |  |  |
| แม่โซเฟีย / ผกากรอง / ลีลาวดี / แม่ของธีร์ / โซเฟีย ลา | โซเฟีย ลา |   | โซเฟีย ลา |   | โซเฟีย ลา |  |
| สงคราม / คนใช้ 5 / บัวลื่น | เรืองยศ สีโสฬสสกุล |   | เรืองยศ สีโสฬสสกุล |
| เม่น | ชัยวัฒน์ ทองแสง |   | ชัยวัฒน์ ทองแสง |   |
| ตำรวจ 1 | อภิชัย ยวงทอง |  |  |  |  |  |  |  |  |
| ตำรวจ 2 / เจ๊อารียา ตกสะเก็ด | อเนก อินทะจันทร์ |   | *กล่าวถึง* |
| อุษามณี / รอง ผอ.อุษาสวรรค์ |   | สุดารัตน์ โพธิ์น้ำคำ |   | สุดารัตน์ โพธิ์น้ำคำ |   |
| เจ๊พยูน / คุณหญิงพยูน / หม่อมพรรณราย (ตัวจริง) |   | ชาญณรงค์ ขันฑีท้าว |   | ชาญณรงค์ ขันฑีท้าว |
| ตรีชฎา |   | อภิญญา สกุลเจริญสุข |   |
| ปอย |  | สายสิน วงศ์คำเหลา |   |
| เบลเบล |   | ภูภูมิ พงศ์ภาณุ |   |
| พู่กัน / ท่านขุน |   | วราภัทร์ เพชรสถิต | *กล่าวถึง* | วราภัทร์ เพชรสถิต |   |
| เพชร |   | ปรมิณ ศิระวนาดร |   | ปรมิณ ศิระวนาดร |   |
| ต้นไม้ |   | เจษฎ์พิพัฒ ติละพรพัฒน์ |   |
| ไข่มุก/ตุะกายเดือน/พระปลอม/แม่หมอฟิลาโบลอย |  | พิพัฒน์ ผึ้งทรัพย์ |   |
| **หมอปราบผี** |  | ลีนา จังจรรจา |  |  |  |  |  |  |  |
| แฟนเจ๊การ์ตูน |  | ฐิติฉัตร ฮันเก้ |   | *กล่าวถึง* |   |
| แววสวาท มิรู้ลืม |   | อาภาพร นครสวรรค์ |   |
| สวนสวาท |   | คชาภา ตันเจริญ |   |
| การะเกต |   | ธัญญา รัตนมาลากุล |   |
| กลูต้าไทโอ |   | ชัชชัย จำเนียรกุล |   |
| แอลคาเนทีน |   | มูซา อามิดู จอห์นสัน |   |
| สมบูรณ์แบบ |   | เกียรติศักดิ์ รามวงษ์ |   |
| ตะกายดาว |   | สายเงิน โคตรมณีวง |   |
| เมย์เฟื่อง |   | กรรชัย กำเนิดพลอย |   |
| ตี๋ |   | อัครินทร์ อัครนิธิเมธรัฐ |   |
| มนุษย์หมาป่า |  |  | รัฐศาสตร์ รุ่งศิริทิพย์ |  |  |  |  |  |  |  |  |
| แท่งทอง / แท่งแก้ว |   | ภรัณยู โรจนวุฒิธรรม |   | *กล่าวถึง* |   |
| บาทหลวง |   | ธนา สุทธิกมล |   |
| เจ๊ฮังเล |   | วรุฒ วรธรรม |   |
| ราตรี (กอล์ฟ) |   | บุศริน หยกพรายพันธ์ |   |
| แกงโฮะ |   | กรวิชญ์ บุญศรี |   |
| หวาย |   | ปฏิพล พันทวี |   |
| เกย์คาวบอย/หมอผีหนุมาน | ค่อม ชวนชื่น |  |  | ค่อม ชวนชื่น |  |  |  |  |  |
| ฮาวเวิร์ด |   | ฮาวเวิร์ด หวัง |   |
| หมอผี จาร์ยญาณทิพย์ | ธีรยุทธ ปรัชญาบำรุง |
| อัค/ธีร์ |   | อรัสมันต์ จิตตะศิริ |   |
| ผอ. ผ่องพรรณรายประกายมาศ วาสนาชราลัย |   | สุเทพ สีใส |   |
| กรรณิกา (เจ๊กาปู๋) |   | ธนัชพันธ์ บูรณาชีวาวิไล |   |
| ซ่อนกลิ่น นิลกา |   | กรกมล เจริญชัย |   |
| เทพประทานพร |   | ภัทรดนัย เสตสุวรณ |   |
| นวลผ่อง วาสนาชราลัย / เพื่อนพจมาน / พระมหาเทวีเจ้าแห่งเมืองทิพย์ |   | รินรดา ธุระพันธ์ |   | รินรดา ธุระพันธ์ |  |
| เตชิน |   | เตชินท์ พลอยเพชร |   |
| อัค |   | อัครัช จิตตะศิริ |   |
| อรชร |   | สุพัฒน์ ศรีนวล |   |
| พ่อหมอ |   | สายเชีย วงศ์วิโรจน์ |   |
| เป๊กกี้ รัตนวดี |   | ดรุณี สุทธิพิทักษ์ |   |
| พุดซ้อน (อิ๋ว) |   | พชรณมน นนทภา |   |
| หมาใน |   | คณากร ตุ้ยแคน |   |
| ชอร์น |   | ศิวดล จันทนเสวี |   |
| ยายหยด |   | วาสนา ชลากร |   |
| ไก่ ปริศนา |   | วรายุฑ มิลินทจินดา |   |
| เจ๊ตำนาน |   | นที ธีระเสรีวงศ์ |   |
| ขนเพชร / มาดูฮี |   | กฤติเดช สมตน |   |
| คุณแพร / รูฮีนา รอ-ดอ-มาแซะ |   | วัชระ สุขชุม |   |
| อโศก |   | ชลัฏ ณ สงขรา |   |
| นานา |   | สาวิกา ไชยเดช |   |
| นาฮี ราดู |   | คริสโตเฟอร์ เชฟ |   |
| เพลินจิต |   | นิภาพร บุญยะเลี้ยง |   |
| อาบัง/ทนายความ |   | ธชย ประทุมวรรณ |   |
| นาธาน / นาทู |   | พีรภูมิ อนรรฆเมธี |   |
| ยมทูต 1 / เจ้าหลวงแห่งเมืองทิพย์ |   | ธีร์วศิษฐ์ เรือนสอน |   | ธีร์วศิษฐ์ เรือนสอน |   |
| ยมทูต 2 |   | ปนพงศ์ ไขแสง |   |
| รูตัน |   | ธัญญ์วาริน สุขะพิสิษฐ์ |   |
| รูปา |   | อรชร เชิญยิ้ม |   |
| เจ๊หมู / พอใจ |   | สุภทัต โอภาส |   |
| ษาจ๋า / บัวไหล |   | ธิดาพร ชาวคูเวียง |   | ธิดาพร ชาวคูเวียง |   |
| คำแก้ว (เจ้าแม่นาคี) / นิวท์ สคาแมนเด้อ/ จีซู / กะโห้ |   | สิตางศุ์ บัวทอง |   |
| แซก ชุมแพ |   | มงคล สิงห์ชา |   |
|
| แพนเค้ก / พจมาน เหิรหาว |   | เขมนิจ จามิกรณ์ |   |
| ชายตุงกลาง / รอย |   | ชาลี ไตรรัตน์ |   |
| คิมม่อน |   | วโรดม เข็มมณฑา |   |
| อานนท์ |   | ณธรรศ ตันเจริญ |   |
| ลิซ่า |   | ปกฉัตร เทียมชัย |   |
| เจนนี่ |   | ภัณฑิลา ฟูกลิ่น |   |
| โรเซ่ |   | นัทธ์หฤทัย อัครกิจวัฒนากุล |   |
| ยาม (ฉากถูกตัดในภาคแหกมว๊ากมาก)/แม่มณี / เสรี |   | พชร์ อานนท์ |   |
| บุ๊ค |   | กษิดิ์เดช ปลูกผล |   |
| หญิงใหญ่ |   | มยุริญ ผ่องผุดพันธ์ |   |
| หญิงเล็ก/แม่หยาด |   | ดีใจ ดีดีดี |  | ดีใจ ดีดีดี |
| ชายกลาง |   | สุรเดช พินิวัตร์ |   |
| ชายน้อย |   | ปิยะ เศวตพิกุล |   |
| สุดา |   | สุดา ชื่นบาน |   |
| คนใช้ 1 |   | นิศามณี เลิศวรพงศ์ |   |
| คนใช้ 2 |   | วันเฉลิม จำเนียรพล |   |
| คนใช้ 3 |   | กรินทร์ อ่องชุ่ม |   |
| คนใช้ 4 / อึ่ง |   | ชาติศักดิ์ มหาทา |  | ชาติศักดิ์ มหาทา |
| หัวหน้าคนใช้ |   | อ้วน รีเทิร์น |   |
| ทนายความ |   | อานนท์ สายแสงจันทร |   |
| มหาเทวีเจ้า |   | บุหงาวลัย คงขวัญ |   |
| หญิงทิพย์ |   | ลินดา บุญศรีเจริญ |   |
| เจ้านางตองเอ |   | ภัทรธิดา พัชรวีระพงษ์ |   |
| วิชญานี (เปรี้ยว) |   | วราวุธ โพธิ์ยิ้ม |   |
| แก้ม / หวาน |   | จารุวัฒน์ เชี่ยวอร่าม |   |
| ไบร์ท |   | โดม เพชรธำรงชัย |   |
| วิน |   | ณฉัตร จันทพันธ์ |   |
| เสียก |   | ยุคลเดช ปัจฉิม |   |
| หมิง |   | บวรภัค แซ่ว่าง |   |
| ตี๋ |   | ราเมศ พิมพ์ชัย |   |
| อั่งเปา |   | รุจิรา พิมพ์ชัย |   |
| หงเปา |   | เพชรลดา พิมพ์ชัย |   |
| ใหม่ POWERPUFF GAY |   | จิรวัฒน์ วงศ์ดิลกวัฒน์ |   |
| หนุ่ม POWERPUFF GAY |   | สิทธิ์เดช บรรมณี |   |
| เต้ POWERPUFF GAY |   | พัฒนากร อดิเรกเกียรติ |   |
| อาร์ต POWERPUFF GAY |   | ปภังกร เขมจิรโชติ |   |
| เจ๊น้ำ |   | ณัฐนัน ตันศึกษา |   |
| แม่จี้ |   | จารุชา ปานมุนี |   |
| พระไพรวัลย์ (ถูกตัดออกเนื่องจากไม่ผ่านสำนักพิจารณาภาพยนตร์และวีดิทัศน์) |   | ไพรวัลย์ วรรณบุตร |   |
| ดอกหญ้า สัปะหยด |   | กันติชา ชุมมะ |
| น้ำฝน |   | พรรณทิพา อรุณวัฒนชัย |
| สัปเหร่ออัจฉริยะ สัปะหยด |   | อัจฉริยะ ศรีทา |
| ยายช่วย |   | จําปา แสนพรม |
| บาทหลวง |   | ศรัญญู เพียรทำดี |
| ยายลุย |   | รณกร ทรงแสง |
| เขียด |   | พัดชา ชนุดม |
| หลิน |   | น้องหลิน ท่าขอนยาง |
| เจนญาณ |   | เจนจิรา เรียบร้อยเจริญ |
| ฮวก |   | ฟาอัล ยาวอ |
| เดวิด (ชาวบ้านที่ถูกผีสิง) |   | อรรถวุฒิ อินทอง |
| ท่านอนุทิน |   | ธวัช พรรัตนประเสริฐ |
| ท่านเรวัช |   | อภิสิทธิ์ แสงมิ่ง |
| ท่านชาดา |   | เอกวัฒน์ นิรัตน์วรปัญญา |
| วิน |   | ภาสกร สารรัตนะ |
| แมน |   | โดม เพชรธำรงชัย |
| ไก่ |   | ตุ๊บตั๊บ ไก่ทอง |
| พระสมปอง |   | สมปอง นครไธสง |
| โป๊ย (พี่สาวเจมส์) |   | โป๊ย พรชิตา |
| เจมส์ (เยาวชนอายุ 17) |   | พีรภัทร จารุทัศน์โรจน์ |
| แก๊งกะเทยไทยสุขุมวิท 11 |   | แก๊งกะเทยไทยสุขุมวิท 11 |
| บักเซียง |   | ชาติชาย ชินศรี |
| ปอบหยิบ |   | ณัฐนี สิทธิสมาน |
|

การทำรายได้
-----------

ภาพยนตร์หอแต๋วแตกทำรายได้รวมไปแล้วกว่า 650 ล้านบาทและเป็นแฟรนไชน์ภาพยนตร์ที่ทำรายได้สูงสุด 10 อันดับของประเทศไทยอันดับ 3 โดยภาคที่ทำรายได้สูงที่สุดคือ **หอแต๋วแตก แหกสัปะหยด** ที่ใช้เวลา 14 วัน ทำเงิน 100 ล้านบาท และ 18 วัน จนถึงวันที่ 9 เมษายน พ.ศ. 2567 ภาพยนตร์ทำรายได้ทั่วประเทศ 130 ล้านบาท กลายเป็นภาพยนตร์ที่ประสบความสำเร็จที่สุดของแฟรนไชน์นับตั้งแต่ **หอแต๋วแตก แหกกระเจิง** และ **หอแต๋วแตก แหกต่อไม่รอแล้วนะ**

| ปี | ชื่อภาค | เพลงประกอบหลักประจำภาพยนตร์ | วันที่เข้าฉาย | รายได้ |
| --- | --- | --- | --- | --- |
| 2537 | **หอแต๋วแตก** | หอแต๋วแตก (ขับร้องโดย จตุรงค์ พลบูรณ์, เอกชัย ศรีวิชัย, ยิ่งศักดิ์ จงเลิศเจษฎาวงศ์ และโก๊ะตี๋ อารามบอย) | 8 มีนาคม พ.ศ. 2531 | 51 ล้านบาท |
| 2552 | **หอแต๋วแตก แหกกระเจิง** | แหกกระเจิง (ขับร้องโดย มัม ลาโคนิคส์) | 1 ตุลาคม พ.ศ. 2552 | 126 ล้านบาท |
| 2554 | **หอแต๋วแตก แหวกชิมิ** | แต๋วแตก..แหวกชิมิ (ขับร้องโดย คชาภา ตันเจริญ) | 6 มกราคม พ.ศ. 2554 | 78.9 ล้านบาท |
| 2555 | **หอแต๋วแตก แหกมว๊ากมว๊าก** | แต๋ว แต๋ว ก็มีหัวใจ (ขับร้องโดย โก๊ะตี๋ อารามบอย และ จตุรงค์ พลบูรณ์) | 23 ตุลาคม พ.ศ. 2555 | 70 ล้านบาท |
| 2558 | **หอแต๋วแตก แหกนะคะ** | แหกนะคะ (ขับร้องโดย วนิดา เติมธนาภรณ์) | 22 ตุลาคม พ.ศ. 2558 | 89.24 ล้านบาท |
| 2561 | **หอแต๋วแตก แหกต่อไม่รอแล้วนะ** | แหกต่อไม่รอแล้วนะ (ขับร้องโดย พล นพวิชัย feat. ธชย ประทุมวรรณ) | 5 ธันวาคม พ.ศ. 2561 | 111.58 ล้านบาท |
| 2563 | **พจมาน สว่างคาตา** | * บ้านดอกไม้ทอง
* สคูบี้ดู (ขับร้องโดย ชาลี ไตรรัตน์)
 | 3 มิถุนายน พ.ศ. 2563 | 23.7 ล้านบาท |
| 2564 | **หอแต๋วแตก แหกโควิดปังปุริเย่** | OK นัมเบอร์วัน (ขับร้องโดย วราวุธ โพธิ์ยิ้ม และ จารุวัฒน์ เชี่ยวอร่าม) | 2 ธันวาคม พ.ศ. 2564 | 18 ล้านบาท |
| 2567 | หอแต๋วแตก แหกสัปะหยด | ของแทร่ - (ขับร้องโดย แจ็กแปปโฮ และ โต๊ดเก๋าซึม) | 14 มีนาคม พ.ศ.2567 | **130 ล้านบาท** |
|

อ้างอิง
-------

1. ↑  "แหกกกก...พชร์ อานนท์ ต่อ ไม่รอแล้วนะ - พชร์ อานนท์". *แฮมเบอร์เกอร์*. 5 ธันวาคม 2561. สืบค้นเมื่อ 8 มกราคม 2563. `{{cite news}}`: ตรวจสอบค่าวันที่ใน: `|access-date=` (help)
2. ↑
3. ↑  "ภาคที่สาม ของ หอแต๋วแตก". นิตยสารเอ็นเตอร์เทน ฉบับปักษ์แรก มกราคม พ.ศ. 2554 หน้า 38-41
4. ↑  "*พจน์*แถลงสู้*หอแต๋วแตกฯ*เปล่าทำภาษาวิบัติ". คลังข้อมูลเก่าเก็บจากแหล่งเดิมเมื่อ 2016-03-13. สืบค้นเมื่อ 2012-10-25.
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-11-18. สืบค้นเมื่อ 2012-10-25.
6. ↑  พจน์ เชื่อ ชิมิ ไม่ทำภาษาวิบัติ วอนอย่าซีเรียส

แหล่งข้อมูลอื่น
---------------

* ภาพยนตร์ **หอแต๋วแตก** (2550)
* ภาพยนตร์ **หอแต๋วแตกแหกกระเจิง** (2552)
* ภาพยนตร์ **หอแต๋วแตกแหวกชิมิ** (2554)
* ภาพยนตร์ **หอแต๋วแตกแหกมว๊ากมว๊ากกก** (2555)
* *หอแต๋วแตก (2007)* ที่สยามโซน
* *หอแต๋วแตกแหกกระเจิง (2009)* ที่สยามโซน
* *หอแต๋วแตกแหวกชิมิ (2010)* ที่สยามโซน
* *หอแต๋วแตกแหกมว๊ากมว๊ากกก (2012)* ที่สยามโซน

| * ด
* ค
* ก
*หอแต๋วแตก* |
| --- |
| ภาพยนตร์ | 
* *หอแต๋วแตก (2550)*
* *แหกกระเจิง (2552)*
* *แหวกชิมิ (2554)*
* *แหกมว๊ากมว๊ากกก (2555)*
* *แหกนะคะ (2558)*
* *แหกต่อไม่รอแล้วนะ (2561)*
* *พจมานสว่างคาตา (2563)*
* *แหกโควิดปังปุริเย่ (2564)*
* *แหกสัปะหยด (2567)*

 |
| นักแสดงหลัก | 
* จาตุรงค์ พลบูรณ์
* เอกชัย ศรีวิชัย
* ยิ่งศักดิ์ จงเลิศเจษฎาวงศ์
* โก๊ะตี๋ อารามบอย
* วีรดิษฐ์ ศรีมาลัย

 |
| ดูเพิ่ม | 
* ตัวละคร
* พจน์ อานนท์
* พระนครฟิลม์
* ไฟว์สตาร์โปรดักชั่น
* โมโนฟิล์ม

 |

| * ด
* ค
* ก
พระนครฟิลม์ |
| --- |
| ภาพยนตร์ | 
* *ผีหัวขาด* (2545)
* *ดึก ดำ ดึ๋ย* (2546)
* *คนปีมะ* (2546)
* *ผีช่องแอร์* (2547)
* *ผีหัวขาด 2* (2547)
* *คนหอนขี้เรื้อน ในคืนเดือนเสี้ยว* (2548)
* *หลวงพี่เท่ง* (2548)
* *เด็กเดน* (2548)
* *เสือภูเขา* (2548)
* *น้ำพริก ลงเรือ* (2549)
* *พระ เด็ก เสือ ไก่ วอก* (2549)
* *ลูกตลกตกไม่ไกลต้น* (2549)
* *มากับพระ* (2549)
* *เปิงมาง กลองผีหนังมนุษย์* (2550)
* *ชุมทางรถไฟผี* (2550)
* *อีส้ม สมหวัง* (2550)
* *ลิขิตรัก ขัดใจแม่* (2550)
* *ผีเลี้ยงลูกคน* (2550)
* *ครอบครัวตัวดำ* (2550)
* *เหยิน เป๋ เหล่ เซมากูเตะ* (2550)
* *สวย สิงห์ กระทิง แซ่บ* (2551)
* *ผีตาหวานกับอาจารย์ตาโบ๋* (2551)
* *คู่ก๊วนป่วนเมษา* (2551)
* *หนุมานคลุกฝุ่น* (2551)
* *หลวงพี่เท่ง 2 รุ่นฮาร่ำรวย* (2551)
* *หัวหลุดแฟมิลี่* (2551)
* *ปาฏิหาริย์รักต่างพันธุ์* (2551)
* *ท้าชน* (2552)
* *เชือดก่อนชิม* (2552)
* *แต๋วเตะตีนระเบิด* (2552)
* *อีส้มสมหวัง ชะชะช่า* (2552)
* *หอแต๋วแตก แหกกระเจิง* (2552)
* *ตายโหง* (2553)
* *กองพันครึกครื้น ท.ทหารคึกคัก* (2553)
* *บางระจัน 2* (2553)
* *เขี้ยวอาฆาต* (2553)
* *เการักที่เกาหลี Sorry ซารังเฮโย* (2553)
* *หลวงพี่เท่ง 3* (2553)
* *มือปืนดาวพระเสาร์* (2553)
* *อีเห็ดสดเผด็จศึก* (2553)
* *หอแต๋วแตกแหวกชิมิ* (2554)
* *ศพเด็ก 2002* (2554)
* *สมอลล์รูกูแนว* (2554)
* *ก้านคอกัด* (2554)
* *เหลือแหล่* (2554)
* *หมาแก่ อันตราย* (2554)
* *มึงกู เพื่อนกันจนวันตาย* (2555)
* *แก๊งค์ตบผี* (2555)
* *ปล้นนะยะ 2 อั๊ยยยย่ะ* (2555)
* *วงจรปิด* (2555)
* *หอแต๋วแตกแหกมว๊ากมว๊ากกก* (2555)
* *มอ 6/5 ปากหมา ท้าผี* (2556)
* *ตายโหง ตายเฮี้ยน* (2557)
* *มอ 6/5 ปากหมา ท้าแม่นาค* (2557)
* *วัยเป้งง นักเลงขาสั้น* (2557)
* *นะโม OK* (2557)
* *สตรีเหล็ก ตบโลกแตก* (2557)
* *รด.เขาชนผี*  (2558)
* *มอ 6/5 ปากหมา ท้าผี 3* (2558)
* *เลิฟเฮี้ยวเฟี้ยวต๊อด* (2558)
* *หอแต๋วแตก แหกนะคะ* (2558)
* *ไทยแลนด์โอนลี่ #เมืองไทยอะไรก็ได้* (2560)
* *ดอกฟ้า\_หมาแจ๊ส* (2560)
* *ฮักแพง* (2561)
* *มือปืน/โลก/พระ/จัน 2* (2563)
* *หลวงพี่กะอีปอบ* (2563)
* *คุณชายใหญ่* (2564)
* *บักแตงโม* (2565)
* *7 Boy Scouts* (2565)

 |
| ภาพยนตร์ชุด | 
* *ผีหัวขาด* (2545–47)
* *หลวงพี่เท่ง* (2548–53)
* *อีส้ม สมหวัง* (2550–52)
* *หอแต๋วแตก* (2552–58)
* *มือปืน/โลก/พระ/จัน* (2553–62)
* *มอ 6/5 ปากหมา ท้าผี* (2556–58)

 |
| บุคคลสำคัญ | 
* มาโนช ธนารุ่งโรจน์
* ธนพล ธนารุ่งโรจน์
* วิชัย ธนารุ่งโรจน์
* วรรณี ธนารุ่งโรจน์

 |
| ผู้กำกับภาพยนตร์ | 
* บัณฑิต ฤทธิ์ถกล
* อุดม อริยอุดมโรจน์
* โน้ต เชิญยิ้ม
* เทพ โพธิ์งาม
* ธนิตย์ จิตนุกูล
* พจน์ อานนท์
* ยุทธเลิศ สิปปภาค
* โย่ง เชิญยิ้ม
* โก๊ะตี๋ อารามบอย
* โจอี้ บอย
* เฉลิม วงศ์พิมพ์
* ธีระวัฒน์ รุจินธรรม
* มารุต สาโรวาท
* พิสุทธิ์ แพร่แสงเอี่ยม
* ทิวา เมยไธสง
* ธรธร สิริพันธ์วราภรณ์
* วิโรจน์ ทองชิว
* สุขุม เมธาวนิช
* สรัญญา น้อยไทย
* ศักดิ์ชัย ศรีบุนนาค
* วรพจน์ โพธิเนตร
* จิตต์สินธ์ ผ่องอินทรกุล
* ธนดล นวลสุทธิ์
* ธรรมนูญ สกุลบุญถนอม
* ธัญญ์วาริน สุขะพิสิษฐ์
* มานุสส วรสิงห์
* ชาติชาย เกษนัส
* ณัฐพีระ ชมศรี
* โสภณ นิ่มอนงค์
* วรวุฒิ ชวนอยู่
* ปฏิภาณ คณาสารสมบัติ
* ธนกร พงษ์สุวรรณ
* คมสัน ตรีพงษ์
* อัศจรรย์ สัตโกวิท

 |
| **ดูเพิ่มเติม** | 
* ธนาซีเนเพล็กซ์
* เมโทรโปร-ดิสก์
* ตระกูลธนารุ่งโรจน์
* ยิ้มแย้ม
* ฟิล์ม กูรู
* เมโทรฟิล์ม
* ทรูไทยฟิล์ม

 |





1. ↑   ***MOVIE4KFREE***